Martin Eichenbaumi esituses oli kursuses (siinse tavapärasega võrreldes) ebaharilikult palju kokkupuudet huvitava objektiga, mida nimetatakse majanduseks. Iga mudeli puhul räägiti, millised selle eeldused-järeldused on andmetega kooskõlas ja millised mitte, kuidas on kirjanduses puudujääke parandada üritatud ja millised on eriarvamused. Nii nagu  Larry Christianogi, on Martin Eichenbaum väga hea loengupidaja. Eichenbaumi omapäraks oli uskumatu kiirus. Kui ta asus esitama tehnilist materjali, siis aeg-ajalt tundus, et läheks vaja kahte inimest selle jälgimiseks - ühte, kes peab järge tahvlil lendlevas algebras, ja teist, kes kuulab mida õppejõud samal ajal räägib.